ਹਿਗਜ਼ ਮਕੈਨਿਜ਼ਮ
ਕਣ ਭੌਤਿਕ ਵਿਗਿਆਨ ਦੇ ਸਟੈਂਡਰਡ ਮਾਡਲ ਵਿੱਚ, ਗੇਜ਼ ਬੋਸੌਨਾਂ ਵਾਸਤੇ “ਪੁੰਜ” ਵਿਸ਼ੇਸ਼ਤਾ ਦੇ ਜਨਰੇਸ਼ਨ ਮਕੈਨਿਜ਼ਮ ਨੂੰ ਸਮਝਾਉਣ ਲਈ ਹਿਗਜ਼ ਮਕੈਨਿਜ਼ਮ ਲਾਜ਼ਮੀ ਚੀਜ਼ ਹੈ। ਹਿਗਜ਼ ਮਕੈਨਿਜ਼ਮ ਤੋਂ ਬਗੈਰ, ਜਾਂ ਇਸਦੇ ਵਰਗੇ ਕਿਸੇ ਹੋਰ ਪ੍ਰਭਾਵ ਤੋਂ ਬਗੈਰ, ਸਾਰੇ ਬੋਸੌਨ (ਮੁਢਲੇ ਕਣ ਦੀ ਇੱਕ ਕਿਸਮ) ਪੁੰਜਹੀਣ ਹੋ ਸਕਦੇ ਹਨ, ਪਰ ਨਾਪ ਦਿਖਾਉਂਦੇ ਹਨ ਕਿ W+, W−, ਅਤੇ Z ਬੋਸੌਨ ਦਰਅਸਲ ਤੁਲਨਾਤਮਿਕ ਤੌਰ ਤੇ ਲੱਗਪਗ 80 GeV/c2 ਜਿੰਨੇ ਭਾਰੀ ਪੁੰਜ ਰੱਖਦੇ ਹਨ। ਹਿਗਜ਼ ਫੀਲਡ ਇਸ ਪਹੇਲੀ ਨੂੰ ਹੱਲ ਕਰਦੀ ਹੈ। ਮਕੈਨਿਜ਼ਮ ਦਾ ਸਰਲਤਮ ਵਿਵਰਣ ਸਟੈਂਡਰਡ ਮਾਡਲ ਵਿੱਚ ਇੱਕ ਅਜਿਹੀ ਕੁਆਂਟਮ ਫੀਲਡ (ਹਿਗਜ਼ ਫੀਲਡ) ਜੋੜਦਾ ਹੈ ਜੋ ਸਾਰੀ ਸਪੇਸ ਵਿੱਚ ਵਿਆਪਕ ਹੋ ਜਾਂਦੀ ਹੈ। ਕੁੱਝ ਅੱਤ ਉੱਚੇ ਤਾਪਮਾਨ ਤੋਂ ਥੱਲੇ, ਫੀਲਡ, ਪਰਸਪਰ ਕ੍ਰਿਆਵਾਂ ਕਾਰਣ ਤੁਰੰਤ ਸਮਰੂਪਤਾ ਟੁੱਟਣਾ ਪੈਦਾ ਕਰਦੀ ਹੈ। ਸਮਰੂਪਤਾ ਦਾ ਟੁੱਟਣਾ ਹਿਗਜ਼ ਮਕੈਨਿਜ਼ਮ ਨੂੰ ਕ੍ਰਿਆਸ਼ੀਲ ਕਰ ਦਿੰਦਾ ਹੈ ਜੋ ਬੋਸੌਨਾਂ ਨੂੰ ਪੁੰਜ ਪ੍ਰਾਪਤ ਕਰਨ ਲਈ ਇਸ ਨਾਲ ਪਰਸਪਰ ਕ੍ਰਿਆ ਕਰਨ ਲਈ ਮਜਬੂਰ ਕਰ ਦਿੰਦੀ ਹੈ। ਸਟੈਂਡਰਡ ਮਾਡਲ ਵਿੱਚ, ਵਾਕ ਹਿਗਜ਼ ਮਕੈਨਿਜ਼ਮ ਵਿਸ਼ੇਸ਼ ਤੌਰ ਤੇ ਇਲੈਕਟ੍ਰੋਵੀਕ ਸਮਰੂਪਤਾ ਟੁੱਟਣ ਰਾਹੀਂ W±, ਅਤੇ Z ਵੀਕ ਗੇਜ ਬੋਸੌਨਾਂ ਵਾਸਤੇ ਪੁੰਜਾਂ ਦੀ ਪੀੜੀ ਵੱਲ ਇਸ਼ਾਰਾ ਕਰਦਾ ਹੈ। CERN ਵਿਖੇ ਲਾਰਜ ਹੈਡ੍ਰੌਨ ਕੋਲਾਈਡਰ ਨੇ ਮਾਰਚ 14, 2014 ਵਿੱਚ ਹਿਗਜ਼ ਕਣ ਨਾਲ ਸਥਿਰਤਾ ਵਾਲੇ ਨਤੀਜਿਆਂ ਦਾ ਐਲਾਨ ਕੀਤਾ, ਜਿਸ ਵਿੱਚ ਇਸ ਫੀਲਡ ਦੀ ਮੋਜੂਦਗੀ ਦੀ ਸੰਭਾਵਨਾ ਜਤਾਈ ਗਈ, ਅਤੇ ਸਮਝਾਇਆ ਗਿਆ ਕਿ ਕਿਵੇਂ ਕੁਦਰਤ ਵਿੱਚ ਹਿਗਜ਼ ਮਕੈਨਿਜ਼ਮ ਵਰਤਦਾ ਹੈ। ਹਿਗਜ਼ ਮਕੈਨਿਜ਼ਮ 1962 ਵਿੱਚ ਫਿਲਿਪ ਵਾੱਰਨ ਅੰਡ੍ਰਸਨ ਦੁਆਰਾ ਸੁਪਰਕੰਡਕਟੀਵਿਟੀ ਵਿੱਚ ਸਮਰੂਪਤਾ ਟੁੱਟਣ ਉੱਤੇ 1950ਵੇਂ ਦਹਾਕੇ ਦੇ ਅੰਤ ਵੇਲੇ ਦੇ ਕੰਮ ਦਾ ਪਿੱਛਾ ਕਰਦੇ ਹੋਏ, ਅਤੇ ਕਣ ਭੌਤਿਕ ਵਿਗਿਆਨ ਅੰਦਰਲੇ ਇਸਦੇ ਉਪਯੋਗਾਂ ਪ੍ਰਤਿ ਚਰਚਾ ਕਰਦੇ 1960 ਦੇ ਇੱਪ ਪਰਚੇ ਵਿੱਚ ਯੋਸ਼ੀਕੋ ਨਾਂਬੂ ਦੁਆਰਾ ਪ੍ਰਸਤਾਵਿਤ ਕੀਤਾ ਗਿਆ ਸੀ। ਤਿੰਨ ਸੁਤੰਤਰ ਗਰੁੱਪਾਂ: ਰੌਬਰਟ ਬਰੂਟ ਤੇ ਫ੍ਰਾਂਕੋਇਸ ਐਂਗਲ੍ਰਟ; ਪੀਟਰ ਹਿਗਜ਼; ਅਤੇ ਗੇਰਾਲਡ ਗੁਰਾਲਨਿਕ, ਸੀ. ਆਰ. ਹਾਗਨ, ਤੇ ਟੌਮ ਕਿੱਬਲ ਦੁਆਰਾ 1964 ਵਿੱਚ ਲੱਗਪਗ ਇੱਕਠੀ ਛਾਪੀ ਗਈ ਗੇਜ ਥਿਊਰੀ ਨੂੰ ਤੋੜੇ ਬਗੈਰ ਪੁੰਜ ਪੀੜੀ ਨੂੰ ਸਮਝਾਉਣ ਲਈ ਅੰਤ ਵਿੱਚ ਇੱਕ ਥਿਊਰੀ ਕਾਮਯਾਬ ਹੋ ਗਈ । ਹਿਗਜ਼ ਮਕੈਨਿਜ਼ਮ ਨੂੰ ਇਸੇ ਕਾਰਨ ਬਰੂਟ-ਐਂਗਲ੍ਰਟ-ਹਿਗਜ਼ ਮਕੈਨਿਜ਼ਮ ਜਾਂ ਐਂਗਲ੍ਰਟ-ਬਰੂਟ-ਹਿਗਜ਼-ਗੁਰਾਲਨਿਕ-ਕਿੱਬਲ ਮਕੈਨਿਜ਼ਮ, ਐਂਡ੍ਰਸਨ-ਹਿਗਜ਼ ਮਕੈਨਿਜ਼ਮ, ਐਂਡ੍ਰਸਨ-ਹਿਗਜ਼-ਕਿੱਬਲ ਮਕੈਨਿਜ਼ਮ, ਅਬਦੁਸ ਸਲਮ ਦੁਆਰਾ ਹਿਗਜ਼-ਕਿੱਬਲ ਮਕੈਨਿਜ਼ਮ, ਅਤੇ ਪੀਟਰ ਹਿਗਜ਼ ਦੁਆਰਾ [ਐਡ੍ਰਸਨ, ਬਰੂਟ, ਐਗਲ੍ਰਟ, ਗੁਰਾਲਨਿਕ, ਹਾਗਨ, ਹਿਗਜ਼, ਕਿੱਬਲ, ਅਤੇ ‘ਟੀ ਹੂਫਟ ਲਈ] ABEGHHK'tH ਮਕੈਨਿਜ਼ਮ ਵੀ ਕਿਹਾ ਜਾਂਦਾ ਹੈ। ਅਕਤੂਬਰ 8, 2013 ਨੂੰ, CERN ਦੇ ਲਾਰਜ ਹੈਡ੍ਰੌਨ ਕੋਲਾਈਡਰ ਵਿੱਖੇ, ਥਿਊਰੀ ਦੁਆਰਾ ਅਨੁਮਾਨਿਤ ਲੰਬੇ ਸਮੇਂ ਤੋਂ ਚਾਹੇ ਗਏ ਹਿਗਜ਼ ਬੋਸੌਨ ਦਿਸਦੇ ਇੱਕ ਨਵੇਂ ਕਣ ਦੀ ਖੋਜ ਦਾ ਪਿੱਛਾ ਕਰਦੇ ਹੋਏ, ਇਹ ਐਲਾਨ ਕੀਤਾ ਗਿਆ ਕਿ ਪੀਟਰ ਹਿਗਜ਼ ਅਤੇ ਫ੍ਰਾਂਕੋਇਸ ਐਂਗਲ੍ਰਟ ਨੂੰ ਭੌਤਿਕ ਵਿਗਿਆਨ ਵਿੱਚ 2013 ਦੇ ਨੋਬਲ ਪਰਾਈਜ਼ ਨਾਲ ਸਨਮਾਨਿਤ ਕੀਤਾ ਗਿਆ ਹੈ । (ਐਂਗਲ੍ਰਟ ਦਾ ਸਹਿ-ਲੇਖਕ ਰੌਬਰਟ ਬਰੂਟ 2011 ਵਿੱਚ ਦੁਨੀਆਂ ਤੋਂ ਚੱਲ ਵਸਿਆ ਅਤੇ ਨੋਬਲ ਪੁਰਸਕਾਰ ਆਮਤੌਰ ਤੇ ਮੌਤ ਤੋਂ ਬਾਦ ਨਹੀਂ ਦਿੱਤਾ ਜਾਂਦਾ)